КОМИ РЕСПУБЛИКАЛÖН ОЛАНПАС

**«Коми Республикаын муниципальнöй районъяслы (кар кытшъяслы) сьöм отсöг сетан фонд йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаын муниципальнöй районъяслы (кар кытшъяслы) сьöм отсöг сетан фонд йылысь» Коми Республикаса Оланпас(Коми Республикаса государственнöй власьт органъяслöн индöд-тшöктöмъяс, 2006, 2 №, 4219 ст.; 2007, 1 №, 4662 ст.; 11 №, 5157 ст.; 2009, 41 №, 775 ст.) татшöм вежсьöмъяс:

1. Оланпас дорö 1 содтöдлöн 3 пунктса медводдза абзацын «дыр кад вылö» кывъяс пыдди гижны «дыр (пыр) кад вылö» кывъяс.

2. Оланпас дорö 2 содтöд гижны тайö Оланпас дорö содтöд серти.

**2 статья.** Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М.Гайзер

Сыктывкар

2010 вося йирым тöлысь 4 лун

109-РЗ №

«Коми Республикаын

муниципальнöй районъяслы (кар кытшъяслы)

сьöм отсöг сетан фонд йылысь»

Коми Республикаса Оланпасö вежсьöмъяс

пыртöм йылысь» Коми Республикаса

Оланпас дорö содтöд

«Коми Республикаын

муниципальнöй районъяслы (кар кытшъяслы)

сьöм отсöг сетан фонд йылысь»

Коми Республикаса Оланпас дорö 2 №-а содтöд

Муниципальнöй юкöнлöн вот вынйöрлы

**РÖШТШÖТ**

1. Муниципальнöй юкöнлöн вот вынйöрöн лоö вот чöжöслысь, мыйта вермöны чукöртны меставывса бюджетö законодательнöя дыр (пыр) кад вылö сетöм подув вылын вот источникъясысь, арталöм вынйöр донъялöм.

Вот вынйöрсö донъялöны татшöм вот сикас серти:

1) торъя мортлöн чöжöс вылö вот;

2) вот мынтан кокньöдöм системаöн вöдитчöмкöд йитöдын перъян вот;

3) торъя удж сикас вылö виччысяна чöжöс вылö öти нога вот.

2. Вот вынйöрсö донъялöны чöжöс базаöн вöдитчöмöн. Вот вынйöр арталöм могысь чöжöс базаöн лоö:

1) торъя мортлöн чöжöс вылö вот серти – удждон мынтан фонд (арталöм удждон мынтан фонд);

2) вот мынтан кокньöдöм системаöн вöдитчöмкöд йитöдын перъян вот да торъя удж вылö виччысяна чöжöс вылö öти нога вот серти торйöн вузасьöмлöн да öтув йöзöс вердöмлöн оборот, йöзлы мынтысян услугаяс мында.

3. Вот вынйöрсö донъялöны чайтöм серти, мый муниципальнöй юкöн мутасын чöжöс базаöн вöдитчöны Коми Республикаын шöркодь эффективносьтöн (öти мерайтан единица серти, мыйöн петкöдлöма чöжöс база, чукöртöны öткодь вот мында). Вот вынйöрсö донъялöны чöжöс база пыдди бöрйöм петкöдлас шöркодь репрезентативнöй вот ставка вылö мöдпöлаалöмöн бюджет законодательствоöн урчитöм меставывса бюджетъясö вот арталан норматив тöд вылö босьтöмöн:

НПij = Cрепрj x Норм x НБМОij,

кöнi:

НПij - j вот серти i муниципальнöй юкöнлöн вот вынйöр;

Cрепрj - шöркодь репрезентативнöй вот ставка;

Норм - меставывса бюджетö вот арталан норматив;

НБМОij - j вот серти i муниципальнöй юкöнлöн чöжöс база.

4. Шöркодь репрезентативнöй вот ставкасö урчитöны Коми Республикаын став муниципальнöй юкöн серти збыль вот воöмъяс да бöръя куим воын арталöм вот чöжöс база костын шöркодь татшöм формула серти:

Н Н Н

факт1 факт2 факт3

С = (------- + ------- + -------) / 3,

репрj НБ НБ НБ

факт1 факт2 факт3

кöнi:

Cрепрj - j вот серти шöркодь репрезентативнöй вот ставка;

Нфакт1, Нфакт2, Нфакт3 - государственнöй небюджетнöй фондъясö воöмъяс артавтöг Коми Республикаса консолидированнöй бюджет (водзö - консолидированнöй бюджет) збыльмöдöм йылысь вося бухгалтерскöй отчётъяслöн даннöйяс серти бöръя куим воысь Коми Республикаын ставнас j вот серти воöмъяс:

НБфакт1, НБфакт2, НБфакт3 - бöръя куим воысь Коми Республикаын ставнас j вотлöн чöжöс база.

5. Торъя мортлöн чöжöсъяс вылö вот серти вот вынйöр арталöны татшöм формула серти:

НПфиз.л.i = ФОТМОi x Норм х СрепрНДФЛ,

НПфиз.л.i - торъя мортлöн чöжöсъяс вылö вот серти муниципальнöй юкöнлöн вот вынйöр;

ФОТМОi - Коми Республикаса экономика сöвмöдан министерстволöн даннöйяс серти муниципальнöй юкöнын прогнознöй воын удждон мынтан фонд (удждон мынтан арталöм фонд);

Норм — меставывса бюджетъясö торъя мортлöн чöжöсъяс вылö вот арталан норматив;

СрепрНДФЛ - торъя мортлöн чöжöсъяс вылö вот серти шöркодь репрезентативнöй ставка.

6. Вот мынтан кокньöдöм системаöн вöдитчöмöн вот серти вот вынйöр арталöны татшöм формула серти:

НПупр.i = ОРТОППУМОi х СрепрУПР,

кöнi:

НПупр.i - вот мынтан кокньöдöм системаöн вöдитчöмöн вот серти муниципальнöй юкöнлöн вот вынйöр;

ОРТОППУМОi - Коми Республикаса экономика сöвмöдан министерстволöн даннöйяс серти муниципальнöй юкöнын прогнознöй воын торйöн вузасьöмлöн да öтув вердöмлöн оборот, йöзлы мынтысян услугаяслöн мында;

Норм — государственнöй небюджетнöй фондъясö мынтöмъяс артавтöг меставывса бюджетъясö вот мынтан кокньöдöм системаöн вöдитчöмöн вот арталан норматив;

СрепрУПР - вот мынтан кокньöдöм системаöн вöдитчöмöн вот серти шöркодь репрезентативнöй ставка.

7. Торъя удж сикас вылö виччысяна чöжöс öти нога вот серти вот вынйöр татшöм формула серти:

НПенвд.i = ОРТОППУМОi х СрепрЕНВД,

кöнi:

НПенвд.i - торъя удж сикас вылö виччысяна чöжöс öти нога вот серти муниципальнöй юкöнлöн вот вынйöр;

ОРТОППУМОi - Коми Республикаса экономика сöвмöдан министерстволöн даннöйяс серти муниципальнöй юкöнын прогнознöй воын торйöн вузасьöмлöн да öтув вердöмлöн оборот, йöзлы мынтысян услугаяслöн мында;

Норм — государственнöй небюджетнöй фондъясö мынтöмъяс артавтöг меставывса бюджетъясö торъя удж сикаслы виччысяна чöжöс вылö вот арталан норматив;

СрепрЕНВД - торъя удж сикас вылö виччысяна чöжöс вылö öти нога вот серти шöркодь репрезентативнöй ставка.

8. Муниципальнöй юкöнлöн вот вынйöрсö арталöны торъя мортлöн чöжöсъяс вылö вот серти, вот мынтан кокньöдöм системаöн вöдитчöмöн вот серти да торъя удж сикас вылö виччысяна чöжöс öти нога вот серти вот вынйöрлöн сумма:

НПi = НПфиз.л.i + НПупр.i + НПенвд.i

Коснырева 4813 пас